## Odluka o ustanovljenju lovišta "Garjevica"

### NN 55/1991 (25.10.1991.), Odluka o ustanovljenju lovišta "Garjevica"

# VLADA REPUBLIKE HRVATSKE

Na temeljii članka 6. stavka 4. u svezi sa člankom 9. stavkom 5, člankom
17 stavkom 2, člancima 23. i 61. Zakona o lovstvu ("Narodne novine",
br. 25/76 - pročišćeni tekst) i članka 15. stavka 1. Zakona o Vladi Republike
Hrvatske ("Narodne novine" br. 41/90, 8/91, 14/91 i 53a/91),
Vlada Republike Hrvatske na sjednici održanoj 16.listopada 1991. donijela
je

## ODLUKU

### o ustanovljenju lovišta "Garjevica"

I.

Ustanovljuje se lovište "Garjevica" koje se prostire na dijelovima
područja općina Kutina i Garešnica. Granica lovišta "Garjevica"
utvrduje se: Početna točka je na Kaluđerovom grobu (kota 437). Odatle se
granica proteže u pravcu sjeveroistoka prosjekom koja je granica općina
Garešnica i Čazma, izbija na kotu 255, nastavlja tom prosjekom te izbija
na cestu Šimljanik - Samarica na granici dijela 124b i 130a gospodarske
jedinice "Sjeverna Garjevica". Na toj točki granica se lomi u
pravcu juga, nastavlja cestom prema Gornjoj Garešnici, prolazi kroz selo
Šimljanik lomi se u pravcu jugoistoka, nastavlja cestom kroz selo Gornja
Garešnica do mosta na potoku Garešnica. Odatle nastavlja nizvodno potokom
Garešnica do mjesta gdje se potok približava cesti Gornja Garešnica - Veliki
Prokop u visini kuće br. 68 i 70 vlasnika Šikić Marka i Željka, nastavlja
cestom u pravcu juga. prolazi kroz selo Veliki Prokop do spomen-ploče i
početka šumske ceste i nastavlja šumskom cestom do spomenika "Trokut".
Dalje nastavlja u pravcu juga seoskim putem Dišnik - Velika Bršljanica
do prvih kuća u selu Velika Bršljanica gdje ograda dolazi do ceste i nastavlja
tom ogradom u pravcu jugozapada do kuće vlasnika Peleš Branka u Maloj Bršljanići
bb, nastavlja ogradom preko kote 207 iznad šumskog predjela "Lipov
Gaj", prolazi uz vrelo "Buletoš" gdje se naglo lomi u pravcu
sjevera, nastavlja ogradom preko "Šiškove bare" do moste ispod
"Pržine". Odatle se granica lomi u pravcu zapada te nastavlja
ogradom na groblje Kraiške Kutinice, lomi se u pravcu sjevera, nastavlja
ogradom do lovačkog doma Vilenjak. Od lovačkog doma granica nastavlja u
smjeru jugozapada ogradom na trigonometar 248 "Barić", nastavlja
ogradom do mjesta gdje šumska cesta dotiče ogradu iznad voćnjaka Ladovića,
nastavlja tom šumskom cestom do vikendice Krmpotića(šumski predjel "Perušić")
gdje se lomi u pravcu sjeverozapada, nastavlja dalje ogradom ograđenog
lovišta iznad kamenoloma "Miklouška", silazi ogradom do potoka
Kamenjača te nastavlja uzvodno tim potokom do prvog mosta na cesti Mikleuška-Podgarić,
preazi cestu, skreće u pravcu sjeverozapada novim šumskim putem u pravcu
kuća Markovića do prve prosjeke koju presjeca taj put, nastavlja tom prosjekom
u pravcu sjevera na kuću "Banderi" kod koje granica izlazi na
put iznad vrela "Paklenica", nastavlja tim putem u selo Gornja
Jelenska, izbija na cestu Gornja Jelenska - lugarnica Kamenica. Dalje nastavlja
tom cestom do kraja ceste ispod Kolarevog brda.,prelazi u šumski potok,
nastavlja tim potokom uzvodno do njegovog izvorišta, lomi se u pravcu sjevera
na Kolarevo brdo zapadno od kote 357 "Mjesec". Odatle granica
nastavlja u pravcu kote "Mjesec" do granice općina Čazma i Kutina,
nastavlja u pravcu jugoistoka granicom općina Čazma i Kutina do početne
točke na kotu 437 Kaluđerov grob. Ukupna površina lovišta "Garjevica"
iznosi 10.987 ha iz koje se izuzimaju površine koje lovište ne obuhvaća
suglasno članku 3. stavku 3. Zakona o lovstvu.

II.

Organizacija koja gospodari lovištem dužna je granice lovišta vidno
obilježiti, i to:

1. na ravnim potezima granice lovišta svakih 500 metara;

2. na zakrivljenim i slabo preglednim dijelovima granice lovišta svakih
200 m;

3. na mjestima gdje granica lovišta ide potokom ili cestom obilježava
se početna i završna točka tog dijela granice lovišta;

4. na svim lomnim točkama gdje granica lovišta naglo mijenja pravac.
Lovište se obilježava na način da se na podlozi od krutog materijala koji
je otporan na atmosferske utjecaje veličine ne manje od 20x30 cm upiše
naziv lovišta i naziv organizacije koja gospodari lovištem.

III.

Lovnogospodarsku osnovu za lovište "Garjevica" potvrđuje Skupština
općine Kutina.

IV.

Organizacija iz točke II. ove odluke dužna je izdvojiti svake godine
sredstva za isplatu naknade štete koju čini divljač u najmanjem iznosu
od 50.000 dinara. Obveza izdvajanja sredstava za svrhu iz stavka 1. ove
točke prestaje kada je izdvojen iznos od 100.000 dinara Sredstva iz stavka
1. i 2. namjenska su i ne smiju se koristiti u druge svrhe.

V.

Organizacija iz točke II. ove odluke dužna je poduzimati mjere za sprečavanje
štete od divljači, i to naročito:

1. donijeti godišnji plan zaštite poljoprivrednih i šumskih kultura
od šteta koju čini divljač prema vrsti divljači i vrsti šteta;

2. nabaviti, u skladu s godišnjim planom iz podtočke 1. ove točke, odgovarajuće
repelente (odbijajuća sredstva) za žaštitu od šteta koje može počiniti
dvopapkarska divljač te pravovremeno i besplatno podijeliti vlasnicima
odnosno korisnicima zemljišta i voda na kojima se prostire lovište "Garjevica"
s uputama o primjeni;

3. u šumskim sastojinama prvog dobnog razreda i u fazama oplodnih sječa
šuma nije dozvoljeno postavljanje hranilišta, sojilišta, pojilišta i kaljužišta,
a postojeća je obavezno ukloniti;

4. u dogovoru s vlasnicima odnosno korisnicima poljoprivrednih kujtura,
u vrijeme i na mjestima najžešćeg napada i činjenja šteta od dvopapkarske
divljači, organizacija iz točke II. ove odluke obavezna je istjerivati
dvopapkarsku divljač iz napadnutih područja;

5. u ograđenom dijelu lovišta šumske sastojine iz podtočke 3. ove točke
moraju biti ogradene posebnom ogradom koja sprečava migraciju jelena običnog
i lopatara te muflonske i srneće divljači, a ista divljač iz ograđenih
šumskih sastojina uklonjena.

VI.

Obustavlja se od izvršenja Odluka o izmjeni i dopuni Odluke o ustanovljenju
lovišta na području općine Garešnica Skupštine općine Garešnica Klasa:
021-01/91-01/107, Urbroj: 2123-01-591-1 od 28. svibnja 1991.

VII.

Ova odluka stupa na snagu osmi dan od dana objave u " Narodnim
novinama".

Klasa: 323-01/91-01/08

Urbroj : 5030116-91-5

Zagreb, 1B. listopada 1991.

Predsjednik

**dr. Franjo Gregurić, v. r.**

Odluka, NN 55/1991-1523